



Kirkkoherra, rovasti 



ILMARI KARVONEN 



on syntynyt 7. 8. 1893 Luumäellä. Hoidettuaan papin- 
virkoja Räisälässä, Kaukolassa, Kangas lammilla, Sorta- 
valan maaseurakunnassa, Nurmeksessa, Rautjärvellä ja 
Sammatissa hän siirtyi 1. 5. 1922 Viipurin tuomiokirkko- 
seurakunnan komministeriksL Hän suoritti täten erittäin 
pitkän ja siunaus rikka an ajanjakson sananpalv eli jana 
Viipurin kaupungissa. 




unnen vain 



yhd 



en 

ristiinnaulitun 




Kor. 2: 2). 



Yllämerkityissä sanoissa meitä puhuttelee yhden asian ihmi- 
nen. Me tunnemme tai ainakin aavistamme tuollaisen yhden asian 

- 

ihmisen voiman salaisuuden. Merkitseehän kaiken harrastuksen 

ja elämäntyön keskittäminen yhteen ainoaan sielun tunteita ja 
ajatuksia täyttävään asiaan suurta voiman lisäystä. Ne henkilöt, 

jotka ovat näin tehneet, ovat onnistuneet saavuttamaan todella 
mainitsemisen arvoisia tuloksia elämässään. Me ihailemme heitä 
ja usein toivomme pääsevämme heidän kaltaisikseen, vapaiksi 

elämää hajoittavista ja sielua eri tahoille vetävistä ja repivistä 

pyrkimyksistä. Mutta toisaalta nämä yhden asian ihmiset tuntu- 
vat meistä jollain tavoin luotaan työntäviltä, henkisesti rajoittu- 
neilta. Yksipuolisuudessaan he eivät useinkaan huomaa muuten 
kuin oman asiansa merkityksen. He näyttävät kadottaneen suh- 

teellisuuden tajun, kun muut elämän tekijät ovat heille jotenkin 
merkityksettömiä heidän edustamansa asian rinnalla. Tämä saat- 
taa meidät tavalliset monitouhuiset ihmiset pysyttelemään syr- 
jässä tai ainakin kunnioittavan välimatkan päässä noista »airia 
yhtä ja samaa jankuttavista» yksilöistä. 

Silti meidän täytyy myöntää, että uskonnon maailmassa kaik- 
ki todella vaikutusvaltaiset ja voimakkaat persoonallisuudet ovat 
olleet juuri tuollaisia heikkoudessaan ja rajoittuneisuudessaan 
väkeviä yhden asian ihmisiä. Sellainen mies oli apostoli Paavali, 
joka tällä kertaa puhuttelee meitä ja kehoittaa tulemaan hänen 
seuraajikseen niinkuin hänestä on tullut Kristuksen seuraaja. Sa- 
malla hän ilmoittaa, mikä tuo yksi asia on, jonka rinnalla kaikki 
muu saa jäädä syrjään. 

Vain yhden asian miehenä opettaja on tässä seurakuntansa 
keskellä. Hän on vakaasti harkiten päättänyt jättää kaikki muut 
itsessään tärkeät asiat sivuun tuon yhden rinnalla. Toisten syr- 
jäyttäminen ei johdu unohtamisesta vaan koska tuo yksi vain 
kelpaa pelastuksen perustukseksi, nimittäin Jeesus Kristus. Hän 
tunsi tarkasti sen pelastuksen tien, jota juutalainen lakihurskaus 
suositteli: lain käskyjen tunnollisen noudattamisen. Paavali oli 
omassa elämässään saanut kokea sen tien riittämättömyyden. 
Jeesuksen Kristuksen rikas henkilöllisyys: hänen ainutlaatuinen 
suhteensa taivaalliseen Isään, hänen monet ihmisrakkaudesta joh- 

- 

tuneet ihmetekonsa, hänen voimallinen opetuksensa Jumalan 
valtakunnasta, olivat Paavalille tuttuja, mutta vain yksi kelpaa 
iankaikkisen autuuden perustukseksi: ristiinnaulittu Jeesus Kris- 
tus, Jumalan Poika, joka näin on tullut maailman Vapahtajaksi. 
Jos hän ajatteli näiden Jeesuksen elämän historiallisten piirtei- 
den lisäksi korotetun Kristuksen merkitystä; Häntä Jumalan lain 

täyttäjänä ja uskovien uuden elämän esikuvana sekä Jumalan 

valtakunnain hallitsijana, eivät nekään merkinneet mitään. Kun 

on kysymys syntisen ihmisen ainoasta turvasta elämässä ja kuole- 
massa, lohdutusperustaksi kelpaa vain Jeesus Kristus ristiin- 
naulittuna. 

Mutta Paavali ja kaikki ne hänen seuraajansa, jotka ovat ol- 
leet yhtä yksipuolisia, ovat saaneet kokea, että ristin julistukseen 
liittyy ehdottomasti ristin pahennus. Tuollainen yksipuolinen 
opettaja ja pelastuksen kalliolle päässyt kristitty uskonveli ja 
-sisar saa osakseen moitetta ja väärinymmärrystä niin hyvin su- 
ruttoman kuin uskovien maailman puolelta. »Koko maailman au- 
tuus» on »löysää oppia», mistä, jos se todella omaksutaan, on seu- 
rauksena suruton elämä lihan vapaudessa. Tällaiset väitteet eivät 
ole olleet tuntemattomia Suomen Siionissakaan. Ristin pahen- 
nusta täytyy vielä tänä päivänä kantaa jokaisen kristityn, jonka 
ainoana rikkautena ja pelastuksen toivona on Jeesuksen Kristuk- 
sen risti, minkä kautta ristin kantaja on ristiinnaulittu maailmal- 
le ja maailma hänelle. 

Mutta tähän apostolin sanaan, ettei hän tahdo tietää mistään 
muusta kuin Jeesuksesta Kristuksesta ja hänestäkin ristiinnaulit- 
tuna, sisältyy edellisen lisäksi toinenkin ajatus. Ristiinnaulittu 
Jeesus Kristus ei ole kristitylle yksinomaan sielun pelastuksen 
a ja o, ainoa kallio ja kulmakivi, vaan myös se puku, jossa hän 
esiintyy ihmisten keskellä samoinkuin Jumalan edessä. Onhan 
meille kaikille tuttu tuo Jumalan sanan viittaama, pelastuksen tie. 
Jeesus Kristus on se vaskikäärme, johon katsomalla syntinen tu- 
lee terveeksi sairaudestaan. Samalla se on kuitenkin monelle 
tuntematon ja suorastaan vastenmielinen tie. Luonnollinen ihmi- 
7ien on haluton ja järjen juonittelun takia vastahakoinen yksipuo- 
lisesti pitämään kiinni tästä perustuksesta. Vaikka tiedämmekin 
olevamme muuten hukassa ilman Jeesusta ja hänen ansiotaan, 

on kuitenkin turvaamisemme häneen kaikesta sydämestä usein 

yhtä kaukana tiedostamme kuin itä on lännestä. Jokainen päivä 
asettaa meidät koetukselle: jaksammeko käytännössä sydämen 
turvapaikkana pitää Jeesusta Kristusta ja hänen ristiään? Olem- 
meko ihmisten keskellä myös sellaisia, joiden elämä todistaa hei- 
dän uskostaan ja uskonnollisesta tiestään? 

Meillä on kirkkovuodessamme ja jumalanpalveluselämässäm- 
me aikoja ja tilaisuuksia, jotka erityisesti hiljentävät meitä ris- 

tiinnaulitun eteen. Sellaisia ovat paaston aika, joka päättyy hil- 
jaiseen viikkoon ja Herran Ehtoollispöytä. Silloin Jeesus Kristus 
asetetaan jälleen silmiemme eteen nimenomaan »vain ristiinnau- 
littuna». Kohotatko katseesi häneen, tuohon merkkiin, jossa yksin 
olet voittava sielunvihollisen, synnin ja kuoleman tuimiovallat 

■ 

Osoitatko häntä myös toisille synnin murtamille tuollaisena ai- 
noana elämän ja pelastuksen merkkinä? Kristuksen rakkauden 

tulisi ohjata meitä siihen entistä enemmän tänä aikana. 

Kristuksen pelastama ihminen seisoo myös Jumalansa edessä 
yhden asian ihmisenä, kun Jumalan laki ja omatunto häntä tuo- 
mitsevat synnin tähden. Tuo yksi asia: ristiinnaulittu Jeesus Kris- 
tus, on hänen puolustajansa myös kuoleman hetkellä ja kerran 
viimeisellä tuomiolla. Kyllä silloin tarvitaan oikein vakavaa pää- 
töstä olla mistään muusta tietämättä kuin tästä: syntisten ainoas- 
ta turvapaikasta, siitä nimestä, jossa hurskas löytää itselleen vah- 
van varustuksen ja saa avun otolliseen aikaan. 

Ystäväni, ken lienetkin: kadotetun Karjalan entinen asukas 
tai muun Suomen heimon jäsen! Jos olet väsynyt omiin keinoihisi 
etsiessäsi autuuden perustusta, anna kunnia Jumalalle ja hänen 
valmistamalleen uudelle elävälle tielle. Pyydä armoa tullaksesi 
tässä suhteessa vain yhden asian ihmiseksi. Yritä joka päivä aset- 
tua sydämessäsi syntejään itkevän Pietarin, Jeesusta rakastavan 
syntisen vaimon ja katuvan ristin ryövärin seuraan! Siinä seu- 
rassa saat vielä suurempia nähdä: ristiinnaulitun lävitse sinua 
kohti loistavat rakkaan taivaallisen Isäsi kasvot. 



I. Karvonen. 

